হ্যারি ম্যাগুয়ার

জেকব হ্যারি ম্যাগুয়ার (ইংরেজি: Harry Maguire; জন্ম: ৫ মার্চ ১৯৯৩; হ্যারি ম্যাগুয়ার নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ইংরেজ ফুটবল ক্লাব শেফিল্ড ইউনাইটেডের যুব পর্যায়ের হয়ে খেলার মাধ্যমে ম্যাগুয়ার ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, শেফিল্ড ইউনাইটেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি চার মৌসুম অতিবাহিত করেছেন; শেফিল্ড ইউনাইটেডের হয়ে তিনি ১৩৪ ম্যাচে ৯টি গোল করেছেন। অতঃপর ২০১৪–১৫ মৌসুমে তিনি প্রায় ৩ মিলিয়ন ইউরোর বিনিময়ে হাল সিটিতে যোগদান করেছেন, মাঝে তিনি এক মৌসুমের জন্য ধারে উইগান অ্যাথলেটিকের হয়ে খেলেছেন। হাল সিটিতে তিন মৌসুম অতিবাহিত করার পর প্রায় ১৪ মিলিয়ন ইউরোর বিনিময়ে ইংরেজ ক্লাব লেস্টার সিটির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭৬ ম্যাচে ৫টি গোল করেছেন। ২০১৯–২০ মৌসুমে, তিনি প্রিমিয়ার লিগের ইতিহাসে রক্ষণভাগের খেলোয়াড়ের জন্য রেকর্ড স্থানান্তর ফি ৮০ মিলিয়ন ইউরোর বিনিময়ে লেস্টার সিটি হতে ম্যানচেস্টার ইউনাইটেডে যোগদান করেছেন। ২০১২ সালে, ম্যাগুয়ার ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ইংল্যান্ডের বয়সভিত্তিক দলের হয়ে খেলার ৫ বছর পর, তিনি ২০১৭ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩৭ ম্যাচে ৪টি গোল করেছেন। তিনি ইংল্যান্ডের হয়ে এপর্যন্ত ২০১৮ ফিফা বিশ্বকাপ এবং উয়েফা ইউরো ২০২০-এ অংশগ্রহণ করেছেন, যার মধ্যে ২০১৮ সালে গ্যারেথ সাউথগেটের অধীনে ফিফা বিশ্বকাপের চতুর্থ স্থান অধিকার করেছেন। ব্যক্তিগতভাবে, ম্যাগুয়ার বেশ কিছু পুরস্কার জয়লাভ করেছেন, যার মধ্যে টানা তিন মৌসুম শেফিল্ড ইউনাইটেডের বর্ষসেরা খেলোয়াড় এবং ২০১৭–১৮ মৌসুমের লেস্টার সিটির বর্ষসেরা খেলোয়াড়ের পুরস্কার জয় অন্যতম। জেকব হ্যারি ম্যাগুয়ার ১৯৯৩ সালের ৫ই মার্চ তারিখে ইংল্যান্ডের শেফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন। তার লরেন্স ম্যাগুয়ার এবং জো ম্যাগুয়ার নামে দুই ভাই রয়েছে, তারা উভয়ই পেশাদার ফুটবল খেলোয়াড়। ম্যাগুয়ার ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১২ সালের ১৩ই নভেম্বর তারিখে তিনি উত্তর আয়ারল্যান্ড অনূর্ধ্ব-২১ দলের বিরুদ্ধে ম্যাচে ইংল্যান্ডের বয়সভিত্তিক দলের হয়ে আন্তর্জাতিক পর্যায়ে একমাত্র ম্যাচে অংশগ্রহণ করেছেন। ২০১৭ সালের ৮ই অক্টোবর তারিখে, মাত্র ২৪ বছর ৭ মাস ৩ দিন বয়সে, ডান পায়ে ফুটবল খেলায় পারদর্শী ম্যাগুয়ার লিথুয়ানিয়ার বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি ইংল্যান্ড ১–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে ম্যাগুয়ার সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ৮ মাস ২৯ দিন পর, ইংল্যান্ডের জার্সি গায়ে প্রথম গোলটি করেন; ২০১৮ সালের ৭ই জুলাই তারিখে, সুইডেনের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন, একই সাথে ফিফা বিশ্বকাপে তার প্রথম গোল। ২০২০ সালের ১২ই নভেম্বর তারিখে, তিনি প্রজাতন্ত্রী আয়ারল্যান্ডের বিরুদ্ধে এক প্রীতি ম্যাচে ইংল্যান্ডের হয়ে প্রথমবারের মতো অধিনায়কের দায়িত্ব পালন করেন, ম্যাচটি ইংল্যান্ড ৩–০ গোলের ব্যবধানে জয়লাভ করেছিল, যেখানে তিনি ম্যাচের প্রথম গোলটি করেছেন। ম্যাগুয়ার রাশিয়ায় অনুষ্ঠিত ২০১৮ ফিফা বিশ্বকাপের জন্য গ্যারেথ সাউথগেটের অধীনে ঘোষিত ইংল্যান্ড দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৮ই জুন তারিখে, তিনি তিউনিসিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন, তিনি ম্যাচের ৯১তম মিনিটে হ্যারি কেনের দ্বিতীয় গোলে অ্যাসিস্ট করেছেন। উক্ত বিশ্বকাপে তিনি ৭ ম্যাচে ১টি গোল করেছেন। ২৬ আগস্ট ২০২১ পর্যন্ত হালনাগাদকৃত। "Professional retain list & free transfers 2012/13" (পিডিএফ)। The Football League। ১৮ মে ২০১৩। পৃষ্ঠা 44। ১২ অক্টোবর ২০১৩ তারিখে মূল (PDF) থেকে আর্কাইভ করা।  Rollin, Glenda; Rollin, Jack, সম্পাদকগণ (২০১২)। Sky Sports Football Yearbook 2012–2013 (43rd সংস্করণ)। London: Headline Publishing Group। পৃষ্ঠা 526। আইএসবিএন 978-0-7553-6356-8।  "Harry Maguire: Man Utd agree £80m deal for Leicester defender"। BBC Sport। ২ আগস্ট ২০১৯। সংগ্রহের তারিখ ৫ আগস্ট ২০১৯।  "Maguire signs for United"। ManUtd.com। Manchester United। ৫ আগস্ট ২০১৯। সংগ্রহের তারিখ ৫ আগস্ট ২০১৯।  Brobbey, Sandra (৩ জুলাই ২০২১)। "Maguire's footy player brother and family cheer him from home vs Ukraine"। The Sun। সংগ্রহের তারিখ ২৬ আগস্ট ২০২১।  Bokros, Tom (২৫ আগস্ট ২০২০)। "Derbyshire footballer Joe Maguire convicted of assault alongside brother Harry"। DerbyshireLive। সংগ্রহের তারিখ ২৬ আগস্ট ২০২১।  "England U21 - Northern Ireland U21, Nov 13, 2012 - International Friendlies - Match sheet"। Transfermarkt। ১৩ নভেম্বর ২০১২। সংগ্রহের তারিখ ২৬ আগস্ট ২০২১।  "England - Northern Ireland 2:0 (U21 Friendlies 2012, November)"। worldfootball.net। ২৭ নভেম্বর ২০২০। সংগ্রহের তারিখ ২৬ আগস্ট ২০২১।  "Lithuania - England 0:1 (WC Qualifiers Europe 2016/2017, Group F)"। worldfootball.net। ২৭ নভেম্বর ২০২০। সংগ্রহের তারিখ ২৬ আগস্ট ২০২১।  "England, Oct 8, 2017 - World Cup qualification Europe - Match sheet"। Transfermarkt। ৮ অক্টোবর ২০১৭। সংগ্রহের তারিখ ২৬ আগস্ট ২০২১।  "Lithuania vs. England - 8 October 2017"। Soccerway। ৮ অক্টোবর ২০১৭। সংগ্রহের তারিখ ২৬ আগস্ট ২০২১।  "Sweden - England, Jul 7, 2018 - World Cup 2018 - Match sheet"। Transfermarkt। ৭ জুলাই ২০১৮। সংগ্রহের তারিখ ২৬ আগস্ট ২০২১।  "Sweden vs. England - 7 July 2018"। Soccerway। ৭ জুলাই ২০১৮। সংগ্রহের তারিখ ২৬ আগস্ট ২০২১।  "Sweden - England 0:2 (World Cup 2018 Russia, Quarter-finals)"। worldfootball.net। ২৭ নভেম্বর ২০২০। সংগ্রহের তারিখ ২৬ আগস্ট ২০২১।  "England - Republic of Ireland, Nov 12, 2020 - International Friendlies - Match sheet"। Transfermarkt। ১২ নভেম্বর ২০২০। সংগ্রহের তারিখ ২৬ আগস্ট ২০২১।  "England vs. Republic of Ireland - 12 November 2020"। Soccerway। ১২ নভেম্বর ২০২০। সংগ্রহের তারিখ ২৬ আগস্ট ২০২১।  "England - Ireland 3:0 (Friendlies 2020, November)"। worldfootball.net। ২৭ নভেম্বর ২০২০। সংগ্রহের তারিখ ২৬ আগস্ট ২০২১।  "FIFA World Cup Russia 2018™: List of Players" (পিডিএফ)। fifadata.com (ইংরেজি ভাষায়)। ফিফা। ১০ জুন ২০১৮। ৬ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০২১।  "England World Cup squad: Liverpool's Trent Alexander-Arnold in Gareth Southgate's squad"। BBC Sport। British Broadcasting Corporation। ১৬ মে ২০১৮। সংগ্রহের তারিখ ১৬ মে ২০১৮।  "Tunisia - England, Jun 18, 2018 - World Cup 2018 - Match sheet"। Transfermarkt। ১৮ জুন ২০১৮। সংগ্রহের তারিখ ২৬ আগস্ট ২০২১।  "Tunisia vs. England - 18 June 2018"। Soccerway। ১৮ জুন ২০১৮। সংগ্রহের তারিখ ২৬ আগস্ট ২০২১।  "Tunisia - England 1:2 (World Cup 2018 Russia, Group G)"। worldfootball.net। ২৭ নভেম্বর ২০২০। সংগ্রহের তারিখ ২৬ আগস্ট ২০২১।  "England - Appearances World Cup 2018"। worldfootball.net। ২৭ নভেম্বর ২০২০। সংগ্রহের তারিখ ২৬ আগস্ট ২০২১।  উইকিমিডিয়া কমন্সে হ্যারি ম্যাগুয়ার সংক্রান্ত মিডিয়া রয়েছে। হ্যারি ম্যাগুয়ার – ফিফা প্রতিযোগিতার রেকর্ড (ইংরেজি) হ্যারি ম্যাগুয়ার – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে হ্যারি ম্যাগুয়ার (ইংরেজি) সকারবেসে হ্যারি ম্যাগুয়ার (ইংরেজি) বিডিফুটবলে হ্যারি ম্যাগুয়ার (ইংরেজি) ট্রান্সফারমার্কেটে হ্যারি ম্যাগুয়ার (ইংরেজি) ওয়ার্ল্ডফুটবল.নেটে হ্যারি ম্যাগুয়ার (ইংরেজি) ইএসপিএন এফসিতে হ্যারি ম্যাগুয়ার (ইংরেজি) ন্যাশনাল-ফুটবল-টিমস.কমে হ্যারি ম্যাগুয়ার (ইংরেজি)